אווה ולארדינגרברוק

אווה לוטה לואיזה ג'ואן ולארדינגרברוק (בהולנדית: Eva Lotte Louise Vlaardingerbroek; נולדה ב-3 בספטמבר 1996) היא פוליטיקאית, עיתונאית ופעילת ימין אירו-סקפטית<ref></ref><ref></ref><ref></ref><ref></ref> ואנטי-פמיניסטית הולנדית.

== חיים מוקדמים ==
ולארדינגרברוק נולדה באמסטרדם ב-3 בספטמבר 1996 לאם קתולית ולאב פרוטסטנטי, שניהם מתחום המוזיקה הקלאסית. שאביה הוא מוזיקולוג ומנהל קונצרטים לשעבר. היא נכדתו של התאולוג הפרוטסטנטי הרפורמי הקונטיננטלי, יוהנס ולארדינגרברוק.

ולארדינגרברוק גדלה בהילברסום. היא למדה למדה פילוסופיה של המשפט באוניברסיטת אוטרכט<ref name="dijkstra"></ref><ref name="Pentin"></ref>, שם השתתפה בתוכנית המצטיינים של הפקולטה. לאחר מכן למדה בגרמניה באוניברסיטת לודוויג מקסימיליאן במינכן והשלימה את התואר הראשון שלה. לאחר מכן החלה את התואר בפילוסופיה של המשפט באוניברסיטת ליידן.

התזה שלה עוסקת בנושא ההתקשרות המינית בעידן #MeToo. את התואר השני סיימה בהצטיינות.

במהלך לימודיה, ולארדינגרברוקה צטרפה למפלגת הימין הקיצוני הפוליטית "פורום לדמוקרטיה" (FvD) ב-2016. ב-2019 נשאה נאום נגד הפמיניזם המודרני בקונגרס המפלגה.<ref name="ew2020"></ref> בשנת 2019 התמחתה ולארדינגרברוק דרך מפלגת "פורום לדמוקרטיה" בפרלמנט האירופי בבריסל. לאחר מכן עזבה את בריסל כדי לעבוד כמרצה-חוקרת באוניברסיטת ליידן, במהלך עבודתה בליידן פרסמה כמה מאמרי דעה ב-Elsevier Weekblad.<ref name="ew2020" />

ולרדינגרברוק היוותה קול חזק במחאת החקלאים ההולנדים. היא ידועה בביקורת שלה על ממשלת הולנד תחת ראש הממשלה לשעבר, מארק רוטה. היא הופיעה פעמים רבות, בתוכנית "טאקר קרלסון הלילה" של המנחה השמרני האמריקאי טאקר קרלסון. בפוקס ניוז ואצל מארק סטיין בתוכנית האירוח שלו בטלוויזיה הבריטית. באוקטובר 2020 עזבה את תפקידה באוניברסיטה ואת עבודת הדוקטורט שלה כדי להתמקד במלואה בקריירה פוליטית, ולאחר מכן הודעתו של מנהיג ה-FvD תיירי בודט ב-31 באוקטובר כי ולארדינגרברוק תאייש את המקום החמישי ברשימת המועמדים של המפלגה בבית הנבחרים.

לאחר מחלוקת על מנהיגותו של בודט והערות מפלות של חברי אגף הצעירים שהסלימו בנובמבר 2020,<ref></ref><ref></ref> הודיעה ולארדינגרברוק בתוכנית הבוקר של WNL Goedemorgen Nederland ב-26 בנובמבר כי בחרה בצד שכנגד בודט.<ref name="RTL"></ref> מאוחר יותר באותו יום, ולארדינגרברוק, יחד עם ו-Joost Eerdmans, Annabel Nanninga, ו־Nickz Pouw-Verweij פרסמו הצהרה משותפת שהודיעה על עזיבתם את המפלגה.<ref></ref>

משמעות הדבר הייתה עזיבת הקריירה הפוליטית. באפריל 2023 פורסמה ב-Algemeen Dagblad חשיפה על כיצד בשנת 2021, חודשים לאחר הסכסוך והפיצול, FvD איימה עליה ועל חברים לשעבר אחרים בקנסות כבדים בגין הפרת סודיות המפלגה לכאורה. ולארדינגרברוק מעולם לא הוגשה רשמית ולא נמצאה אשמה בהפרת סודיות המפלגה ותיארה זאת כניסיון השתקה.<ref></ref>
== השקפות ואקטיביזם ==

בדצמבר 2019, נטען בעיתון Het Parool כי ולארדינגרברוק "זעזעה את הולנד הפמיניסטית בנאומה שנשאה נגד הפמיניזם המודרני",<ref></ref> בנאום היא כינתה את הפמיניזם המודרני כ"סוג של דיסוננס קוגניטיבי הארדקור". וקבעה כי "לנאו-פמיניסטיות אין עמדה נחרצת על מה נחשב בעייתי ברב-תרבותיות והגירה, הדבר בולט במיוחד בנושאים המעסיקים אותן: כמו סקסיזם למשל. אז, מכך יוצא שהפמיניזם הזה הוא אכן אחת השטויות הגדולות של זמננו".<ref></ref>

דבריה זכו לביקורת נוקבת מצד מספר פרשנים הולנדים: לאחר שהעיתון ההולנדי De Volkskrant וכמה מעיתונאים שלהם סימנו את ולארדינגרברוק כ"עלמת המגן של הימין הקיצוני" ו"נסיכה ארית" המהווה סכנה ל זכויות נשים ומיעוטים.<ref></ref> היא כינתה את המאמר שנכתב נגדה "רצח אופי" על רקע פוליטי.<ref name="dijkstra" />

ולארדינגרברוק התבטאה גם נגד הפלות. לטענתה: "החיים מתחילים בהתעברות. לא משנה כמה החיים קטנים, הם קדושים. לומר אחרת זה צביעות מוסרית ואינטלקטואלית. לכן, אין זה בידך לקחת את החיים האלה. זה לא הגוף שלך, אז זה לא הבחירה שלך, פשוט".<ref></ref>

במהלך מגפת ה-COVID-19, היא ביקרה נחרצות את הסגרים, חיסוני mRNA והגבלות אחרות ל-COVID-19, וקבעה כי העולם המערבי "מאבד את חירותו".<ref></ref>

בינואר 2021, הופיעה בשידור חי ב"טאקר קרלסון הלילה" וטענה כי אירופה "צועדת לעבר מערכת חדשה, משטר עריץ, של פיקוח ושליטה המונית".<ref></ref> כמו כן, בשנת 2021 היא עבדה במשך זמן מה בשוודיה כמגישה של תוכנית אירופה הפאן-אירופית שלה, "בואו נדבר על זה" בערוץ היוטיוב של כלי התקשורת השוודי Riks,<ref></ref> המזוהה עם מפלגת השוודים הדמוקרטים.<ref></ref>

ב-1 בינואר 2022 החלה לעבוד כיועצת משפטית במשרד עורכי דין, שם התמקדה בזכויות אדם וליטיגציה אזרחית.<ref></ref>לאחר יותר מארבעה חודשים עזבה את המשרה הזאת.<ref></ref>

באפריל 2022 נאמה ולארדינגרברוק בוועידת השמרנות הלאומית של בריסל וקראה לאנשים "לדחות את הגלובליזם ולאמץ את אלוהים".<ref></ref> בתחילת יולי 2022, דיברה ולארדינגרברוק על משבר החנקן ההולנדי בערוץ הטלוויזיה האמריקאי פוקס ניוז בשיחה עם טאקר קרלסון.<ref></ref> בהתייחס לתיאוריות הקונספירציה "ההחלפה הגדולה והאיפוס הגדול". ולארדינגרברוק טענה שהמשבר נוצל לגניבת קרקע מחקלאים כדי לבנות עליה בתים למהגרים.<ref></ref><ref></ref> היא גם העריכה כי העלייה בפשע האלים בשוודיה קשור למה שהיא תיארה כמדיניות הגירה "קיצונית".<ref></ref>

ולארדינגרברוק מופיעה בקביעות כפרשנית בתוכנית האירוח של מארק סטיין בערוץ הטלוויזיה הבריטי GB News,<ref></ref> וכן בערוץ היוטיוב הימני-פופוליסטי Achtung, Reichelt! של ג'וליאן רייכלט, העורך הראשי לשעבר של העיתון הגרמני "בילד".

ב-11 במרץ 2023, השתתפה ולארדינגרברוק במחאה התומכת בחקלאי Zuiderpark כנגד הממשלה בהאג.<ref></ref> בהפגנות, הצהירה כי "החקלאים שלנו נלחמים נגד הסוג הגרוע ביותר של עוול".<ref></ref> בנובמבר 2023 הצהירה שהיא תצביע למפלגה לחופש (PVV) בראשות חרט וילדרס בבחירות הכלליות בהולנד ב-2023. במאי 2024 נאמה נאום רדיקלי על ההגירה באירופה בבודפשט, בנאום קראה להצלת אירופה וטענה שההחלפה הגדולה כבר אינה תיאוריה, אלא מציאות. הנאום נמחק בידי יוטיוב.<ref>YouTube löscht die Budapester Rede der niederländischen Politikanalystin Ungarn Heute 2024.05.03.</ref>
== חיים אישיים ==
עד סוף 2020, ולארדינגרברוק הייתה במערכת יחסים עם הסופר הצרפתי ז'וליאן רושדי, שבין 2012 ל-2014 היה נשיא ג'נרציה ניישן, אגף הנוער של המפלגה הימנית הפופוליסטית הצרפתית Front National.<ref></ref><ref></ref> במהלך הסכסוך בתוך ה-FvD בנובמבר 2020, שראה את ולארדינגרברוק פונה בפומבי נגד מנהיג המפלגה תיירי בודט, בודט חשף כי ולארדינגרברוק והוא ניהלו רומן ב-2017,<ref></ref> שאליו השיב ולארדינגרברוק שהדבר לא היה יותר מאשר הרתפקאה קצרה.<ref></ref>

ב-29 במרץ 2022, וויל ויט, פרשן לשעבר של קבוצת ההסברה השמרנית האמריקאית PragerU, הודיע שהוא ולארדינגרברוק התארסו.<ref></ref> הזוג הכיר דרך המייסד-השותף של PragerU , דניס פרגר, כשנה לפני כן.<ref></ref>

==קישורים חיצוניים==

== הערות שוליים ==

קטגוריה:בוגרי אוניברסיטת אוטרכט
קטגוריה:אמסטרדם: אישים
קטגוריה:בוגרי אוניברסיטת ליידן
קטגוריה:הולנדים שנולדו ב-1996